10111 se personeel gaan staak | Maroela Media
Oscar Skommere, hoofsekretaris van die Suid-Afrikaanse Polisie-unie (Sapu), het gesê Sapu wil die Suid-Afrikaanse Polisiediens (SAPD) se bestuur waarsku dat sy vertragingstaktieke om die 10111-personeel te frustreer "in hul gesigte sal ontplof".
"Sapu het pas 'n arbitrasie-toekenning van die bedingingskamer gekry teen die SAPD rakende die jurisdiksiestatus van die bedingingsraad vir die veiligheid- en sekuriteitsektor (SSSBC) oor die 10111-werknemers," het Skommere gesê.
Volgens Skommere sal honderde 10111-werknemers Dinsdag landswyd staak. "Dit is al meer as twee jaar sedert 'n taakspan voorgestel het dat 10111-werknemers van salarisvlak vyf na sewe verhoog word. Die SAPD se bestuur het eensydig besluit om polisiebeamptes in 10111-inbelsentrums te plaas," het Skommere gesê.
Sapu het die polisie se bestuur 14 werkdae [van 6 Junie] gegee om positief op hul eise te reageer. "Indien dit nie gebeur nie sal ons alle inbelsentrums landwyd buite werking stel met 'n staking."
Het hulle ooit gewerk? Ek kon hulle nog nooit in die hande kry nie!
gaan na minister van polisie…en zuma..stakinks gaan niks in die sak bring…begin by die regte plek nl regering
Nie asof hulle gewerk het nie
Dit teen koste van misdaad. Op hierdie manier wys hulle net wat hulle van die landsburgers se veiligheid dink. Staak sommer hul diens en hul salaris. Daar is ander maniere waardeur hulle hul geskil kan demonstreer, maar nie so nie.
Sonder om afbrekend te wees…bel jy in kan die person wat jou moet help nie eens Afrikaans praat. Kry jy wel iemand wat jou kan help…het hul nooit 'n beskikbare voertuig om mee uit te kom. Dis frusterend en mense gaan reg in eie hande begin neem. Hartseer om te sien hoe alles agteruit gaan. Is staak altyd die antwoord tot alles?